open-index/open-wikipedia-markdown huggingface dataset:
Kelvänjärvi

**Kelvänjärvi** on kalataloudellisesti arvokas järvi Kolin kansallispuiston itäpuolella Lieksan eteläosassa Pohjois-Karjalassa. Kelvänjärven pinta-ala on 2,4 neliökilometriä. Etäisyys Joensuusta on 54 kilometriä pohjoiskoilliseen.

## Maantiede
Kelvänjärven pituus kaakosta luoteeseen on 8,7 kilometriä. Järvi on leveimmillään Vihilahden kohdalla, josta on lähimmälle vastarannalle noin 700 metriä. Viinaniemensalmessa leveys on noin 35 metriä. Runsas kahdeksasosa järvestä on vähintään 10 metriä syvä. Syvät alueet eivät muodosta yhtenäistä vyöhykettä, vaan järven pohja kumpuilee. Syvimmät kohdat sijaitsevat järven kaakkoisosassa.

Kelvänjärven saariluku on kahdeksan. Laajimmat saaret (Kinnulansaari, Hiekkasaari, Mäntysaari) sijaitsevat järven kaakkoisosassa. Kelvänjärveen laskee Ihantojoki kaakosta. Kelvänjärvi laskee luoteesta noin kilometrin pituista Kelvänjokea Pieliseen. Kelvänjärven rannoilla on asutusta ja peltomaata sekä vaaroja, jotka kohoavat enimmillään noin sata metriä järven pintaa korkeammalle. Kelvän kylä sijaitsee järven kaakkoisella rannalla.

Kelvänjärven vesitilavuus on 15&nbsp;267&nbsp;000 kuutiometriä.

Kelvänjärvi (04.419.1.001) kuuluu Kelvänjoen valuma-alueeseen (04.419), joka on kolmannen jakovaiheen vesistö Vuoksen vesistössä (04). Toinen jakovaihe on Pielisen alue (04.41) ja ensimmäinen jakovaihe Pielisen reitin valuma-alue (04.4). Kelvänjoen valuma-alueella on 28 vähintään hehtaarin laajuista vakavettä, joista Kelvänjärvi on laajin. Sitä seuraa Kyyrönlampi.

Kelvänjärvi on Lieksan yhdeksänneksi laajin vakavesi. Sitä seuraa Savijärvi.

## Lähteet
Melodi Grand Prix 2017

**Melodi Grand Prix 2017** oli Norjassa järjestetty laulukilpailu, jossa valittiin Norjan edustaja vuoden 2017 Eurovision laulukilpailuun. Kilpailu järjestettiin avoimena sävellyskilpailuna, johon lähetettiin 1&nbsp;035 kappaletta. Niistä kymmenen valittiin karsinnan finaaliin.

Finaali pidettiin 11. maaliskuuta Oslo Spektrum -areenalla. Finaalissa voittaja valittiin kaksikierroksisessa äänestyksessä. Ensimmäisellä kierroksella puhelinäänestäjät ja kansainväliset raadit valitsivat neljä kappaletta toiselle kierrokselle. Ensimmäisen kierroksen tuloksista julkaistiin vain jatkoon menijät sekä kunkin kansainvälisen raadin suosikki. Toisella kierroksella puhelinäänestäjät valitsivat voittajan. Kilpailun voitti Jowst kappaleella ”Grab the Moment”. Finaali keräsi 1&nbsp;155&nbsp;000 katsojaa.

## Tulos
### Ensimmäinen kierros
:''Esiintymisjärjestys, toiselle kierrokselle päässeet värjätty, ensimmäisen kierroksen tarkkaa tulosta ei julkaistu.

### Toinen kierros

## Lähteet
*https://escnorge.no/mgp-2017/
*https://eurovisionworld.com/national/norway/melodi-grand-prix-2017
*http://natfinals.50webs.com/10s_20s/Norway2017.html

### Viitteet

## Aiheesta muualla
*Koko karsintafinaali NRK:n sivuilla
Tylosurus

**Tylosurus** on nokkakalojen (Belonidae) heimoon kuuluva kalasuku. Siihen kuuluu kymmenen lajia:

* *[[Tylosurus acus]]* (Lacepède, 1803) – sininokkakala
* *[[Tylosurus choram]]* (Rüppell, 1837) 
* *[[Tylosurus crocodilus]]* (Péron & Lesueur, 1821) – vihernokkakala
* *[[Tylosurus fodiator]]* Jordan & Gilbert, 1882
* *[[Tylosurus gavialoides]]* (Castelnau, 1873) – gaviaalikala

* *[[Tylosurus imperialis]]* (Rafinesque, 1810)
* *[[Tylosurus melanotus]]* (Bleeker, 1850)
* *[[Tylosurus pacificus]]* (Steindachner, 1876)
* *[[Tylosurus punctulatus]]* (Günther, 1872)
* *[[Tylosurus rafale]]* Collette & Parin, 1970

## Lähteet
Josif Unschlicht

**Josif Stanislavovitš Unschlicht** (1879–1938) oli venäläinen puna-armeijan upseeri, joka toimi vuosina 1925–1930 Neuvosto-Venäjän apulaissotakomissaarina eli kansankomissaarin 1. sijaisena. Unschlicht toimi myös Valko-Venäjän GPU:ssa, ylimmän sotaneuvoston jäsenenä ja järjesti puna-armeijan yhteistyötä Saksan armeijan kanssa. Unshlicht pidätettiin vuonna 1937 suuren puhdistuksen aikana ja teloitettiin vuonna 1938. 

## Puna-armeijan strategi
Unschlicht esitti Venäjän kommunistisen puolueen keskuskomitean sotilasjaostolle 17.–19.3.1927 järjestetyssä kokouksessa Neuvostoliiton länsirajan turvaamista koskevan ehdotuksen, jonka mukaan Suomen suunnalla olisi kyettävä luomaan strateginen tilanne, jossa Leningrad jäisi sotatoimien ulkopuolelle. Se edellytti Kaakkois-Suomen valtaamista. Keskuskomitea hyväksyi Unschlichtin suunnitelman 22.3.1927, ja siihen perustuva operatiivinen yleisohje annettiin Leningradin sotilaspiirin esikunnalle. Yleisohjeen mukaan puna-armeijan tuli valmistautua hyökkäämään Suomen rannikon suuntaan, valtaamaan Karjalankannas ja Viipuri sekä työntämään rintama Kotkan–Lappeenrannan linjalle.

## Lähteet
Alam Ara

**Alam Ara** on intialainen historiallinen fantasiaelokuva vuodelta 1931. Se perustuu Joseph Davidin samannimiseen näytelmään, ja sen ohjasi ja tuotti Ardeshir Irani. 14. maaliskuuta 1931 ensi-iltansa saanut *Alam Ara* oli Intian ensimmäinen puhuttu elokuva. Elokuvasta ei tiedetä säilyneen yhtäkään painosta, joten se on kadonnut elokuva.

## Juoni
Kuningas ja hänen kaksi vaimoaan, Navbahar ja Dilbahar, ovat lapsettomia. Pian fakiiri (Muhammad Wazir Khan) kertoo kuninkaalle, että ensimmäinen vaimo synnyttää pojan, jonka nimeksi tulee Qamar (Master Vithal), mutta lapsi kuolee 18-vuotissyntymäpäivänsä jälkeen, jos Navbahar ei löydä fakiirin pyytämää kaulakorua. Sillä välin kuningas saa tietää Dilbaharin suhteesta kenraali Adiliin (Prithviraj Kapoor), jolloin kuningas pidättää Adilin ja häätää tämän raskaana olevan vaimon, joka myöhemmin synnyttää Alam Aran (Zubeida).

## Näyttelijät

## Lähteet

## Aiheesta muualla
Samuli Sarkkila

**Samuli (Samppa) Sarkkila** (10. toukokuuta 1878 Pattijoki – 20. toukokuuta 1956 Raahe) oli suomalainen Raahessa asunut itseoppinut kansantaiteilija ja puuveistosten tekijä.

Pattijoelta kotoisin ollut Samuli Sarkkila oli siirtolaisena Amerikassa kahteen otteeseen. Hän kiersi Yhdysvalloissa ja Kanadassa ja oli kaivostyössä Alaskassa. Hän palasi Suomeen ensimmäisen maailmansodan jälkeen. Sarkkila vaihtoi mukanaan tuomansa dollarit Suomen markoiksi ja kun Suomen markan arvo romahti hän menetti säästönsä ja joutui perumaan suunnittelemansa talonkaupat. Myös Sarkkilan morsian jätti hänet tällöin.

Sarkkila asui Raahessa Kirkkokatu 27:ssä sijainneen kauppias Heikki Nordströmin talon pihan pienessä leipurin mökissä. Hän hankki elantonsa tekemällä pieniä puuveistoksia ja reliefejä. Hän teki puuleikkauksista koostuvan elämäkertansa *S. A. S. elämändarina*. Ohuista vanerilevyistä koostunut kirja käsitti neljä osaa: lapsuus ja Amerikkaan lähtö (5 lehteä), Amerikassa olo ja Suomessa käynti (16 lehteä), toinen Amerikan matka ja Alaskaan tulo (10 lehteä), paluu uudelleen Suomeen ja asettuminen vanhuuden lepoon Raaheen (10 lehteä). Kirjan 150 kuvassa esiintyi 352 henkilöhahmoa ja 75 eläinhahmoa. Hän kokosi myös raahelaisia esittäneistä pienistä puuveistoksista henkilökarusellin jota hän esitteli katsojille markan pääsymaksusta. Saatuaan sakot huviveron maksamisen laiminlyönnistä Sarkkila särki henkilökarusellin ja poltti sen puuvitokset tupansa uunissa.

Sarkkilan puuveistoksia on nykyisin raahelaiskodeissa ja Raahen museoissa.

## Lähteet
Melodi Grand Prix 2016

**Melodi Grand Prix 2016** oli Norjassa käyty laulukilpailu, jossa valittiin Norjan edustaja vuoden 2016 Eurovision laulukilpailuun. Kilpailu pidettiin avoimena sävellyskilpailuna, johon lähetettiin noin tuhat kappaletta. Niistä kymmenen valittiin karsinnan finaaliin.

Finaali pidettiin 27. helmikuuta Oslo Spektrum -areenalla. Finaalissa voittajan valitsivat puhelinäänestäjät kaksikierroksisessa äänestyksessä. Ensimmäisellä kierroksella puhelinäänestäjät äänestivät neljä kappaletta toiselle kierrokselle, jossa voittaja äänestettiin. Kilpailun voitti Agnete kappaleella ”Icebreaker”. Finaali keräsi 1&nbsp;313&nbsp;000 katsojaa.

## Tulos
### Ensimmäinen kierros
:''Esiintymisjärjestys, toiselle kierrokselle päässeet värjätty, ensimmäisen kierroksen tarkempaa tulosta ei julkaistu.

### Toinen kierros

## Lähteet
*https://escnorge.no/mgp-2016/
*https://eurovisionworld.com/national/norway/melodi-grand-prix-2016
*http://natfinals.50webs.com/10s_20s/Norway2016.html

## Aiheesta muualla
*Koko karsintafinaali NRK:n sivuilla
Gadoliniumnitraatti

**Gadoliniumnitraatti** (Gd(NO3)3) on gadolinium- ja nitraatti-ionien muodostama epäorgaaninen ioniyhdiste. Yhdistettä voidaan käyttää muiden gadoliniumyhdisteiden valmistukseen ja ydintekniikassa.

## Ominaisuudet, valmistus ja käyttö
Huoneenlämpötilassa gadoliniumnitraatti on valkoista kiteistä ja hygroskooppista ainetta. Yhdisteestä tunnetaan useita kidevedellisiä muotoja esimerkiksi penta- ja heksahydraatit (Gd(NO3)3·5H2O ja Gd(NO3)3·6H2O). Kuumennettaessa hydraatteja kidevesi poistuu ja lopulta yhdiste hajoaa gadoliniumoksidiksi. Gadoliniumnitraatti liukenee erittäin hyvin veteen ja liukenee myös etanoliin. Gadoliniumnitraatti muodostaa kaksoisnitraatteja eräiden kationien kanssa.

Gadoliniumnitraattia valmistetaan liuottamalla gadoliniumoksidia typpihappoon.
:Gd2O3 + 6 HNO3 → 2 Gd(NO3)3 + 3 H2O

Gadoliniumnitraattia käytetään muiden gadoliniumyhdisteiden, esimerkiksi lääketieteessä käytettyjen kompleksien, valmistukseen. Gadoliniumnitraatti absorboi voimakkaasti neutroneita. Sitä käytetään raskaaseen veteen liuotettuna ydinreaktorien kontrollointiin niin kutsuttuna neutronimyrkkynä.

## Lähteet
Heikki Seppälä

**Heikki Seppälä** on muun muassa seuraavien henkilöiden nimi:

* Heikki Seppälä (1903–1980), suomalainen kirjailija
* Heikki Seppälä (1922–1990), suomalainen kirkkomuusikko
* Heikki Seppälä (s. 1941), suomalainen televisioalan vaikuttaja
Shooting From the Hip

__NOTOC__
**Shooting From The Hip**on Euge Valovirran studioalbumi, joka julkaistiin 30. kesäkuuta 2021. Albumi sisältää kymmenen instrumentaalikappaletta.
## Kappaleet
# 
# 
# 
# 
# 
# 
# 
# 
# 
# 

## Lähteet
Rød Ungdom

**Rød Ungdom** (saameksi *Rukses Nuorat*, kveeniksi *Punaiset Nuoret*; lyh. **RU**) on vuonna 1973 perustettu norjalainen poliittinen nuorisojärjestö. Sen emopuolue on Punaiset.

## Historia
RU:n edeltäjä *Sosialistisk Ungdomsforbund* (SUF) perustettiin vuonna 1963 sosialistisen kansanpuolueen nuorisojärjestöksi, mutta se irtautui emopuolueestaan vuonna 1969 kansainvälisen opiskelijaliikkeen ja maolaisuuden vaikutuksesta ja julistautui marxisti-leninistiseksi. Sille perustettiin uusi emopuolue kommunistinen työväenpuolue (AKP) vuonna 1973, ja SUF jatkoi sen nuorisojärjestönä uudella, nykyisellä nimellään *Rød Ungdom*. Vuonna 2007 AKP sulautui punaisen vaaliliiton kanssa (jonka nuorisojärjestönä RU myös toimi) uuteen Punaiset-puolueeseen, ja RU jatkoi sen nuorisojärjestönä.
## Politiikka

RU kuvailee olevansa vallankumouksellinen järjestö, joka tavoittelee kommunismia. Se kannattaa myös feminismiä ja kansainvälistä solidaarisuutta, vaatii Norjan eroa Schengen-alueesta ja ETA:sta sekä tavoittelee läksytöntä koulua.
## Lähteet

## Aiheesta muualla
* Järjestön kotisivut
Jonakin päivänä

**Jonakin päivänä** on Matti Ijäksen ohjaama televisioelokuva vuodelta 1994. Elokuva esitettiin osana neljän elokuvan *Nuori rakkaus* -sarjaa.    

Elokuvassa nuoren pariskunnan vaimo on synnyttämäisillään ja pariskunta tilaa taksin sairaalaan. Mies huomaa unohtaneensa avaimet sekä lompakkonsa kotiin. Taksi vie vaimon sairaalaan ja mies palaa taksikuskin kanssa noutamaan kotiinsa unohtamiaan tavaroita. Ajomatkan aikana tilanne ajautuu kuitenkin konfliktiin.  

## Lähteet
Jussi Koski

**Jussi Koski** (s. 9. elokuuta 1979 Forssa) on suomalainen evankelis-luterilaisen kirkon pappi, aiemmin myös tubettaja, sittemmin kirkkoherra.

Koski julkaisi YouTube-videoita Olarin seurakunnan nuorisopapin työstä ja elämästään Pastorific-nimiselle kanavalle. Lokakuussa 2024 hänen kanavallaan oli vajaat 13 000 tilaajaa ja noin 1.5 miljoonaa katselukertaakertaa. Vuonna 2019 hänestä tuli Suomen ensimmäinen palkattu päätoiminen tubepappi.

## Ura
Vuosina 2017–2019 Koski johti Suomen tubettajat ry:tä puheenjohtajana ja vastasi yhdistyksen profiilin korotuksesta. Samoina vuosina Koski johti Suomen Tubecon-suurtapahtumaa ja mediataloa hallituksen puheenjohtajana. Hän oli vastuussa Tubecon-tapahtuman laajentamisesta Helsingin Messukeskukseen ja rakenneuudistuksesta, jossa tapahtuman ohjakset pyrittiin palauttamaan tubettajien omiin käsiin. Vuoden 2019 jälkeen hän toimii edelleen Suomen tubettajat ry:n (nyk. Suomen Videovaikuttajat ry) hallituksessa.

Koski oli Rekolan seurakunnan virkaatekevä kirkkoherra vuodesta 2022, ja syksyllä 2024 hänet valitiin kirkkoherraksi.

### YouTube-kanava

Jussi Kosken YouTube-kanava on nimeltään Pastorific. Hän loi sen 2. elokuuta 2016. Hän julkaisee sinne videoita Olarin seurakunnan nuorisopapin työstä.

17. maaliskuuta 2020 Pastorific loi itselleen toisen kanavan nimeltään Pastorific Play. Hän julkaisee sinne pelivideoita. Kyseisellä kanavalla on lokakuussa 2024 yli 660 tilaajaa ja yli 8000 katselukertaa.

### Televisio
Koski oli vuonna 2019 vieraana *[[Ylen aamu]]ssa*.

## Filmografia

## Lähteet
Tuulivoima Alankomaissa

**Tuulivoiman** osuus kokonaisenergian kulutuksesta **[[Alankomaat|Alankomaissa]]** oli vuonna 2017 vähäinen. Vuonna 2021 maan merituulivoiman kokonaiskapasiteetti oli noin 2,5 gigawattia. Vuoteen 2023 mennessä sen odotetaan kasvavan 4,5 gigawattiin, joka vastaisi 3,3 % Alankomaiden kokonaisenergian tarpeesta. Vuonna 2020 maan maatuulivoiman kokonaiskapasiteetti oli puolestaan noin 4,1 gigawattia.

Alankomaat on linjannut, että vuoteen 2050 mennessä kaiken maan energian on oltava peräisin uusiutuvista lähteistä. Tuulivoima on tavoitteen saavuttamisessa tärkeässä asemassa. Maan hallituksen tavoitteena on kasvattaa hallituksen alaisena olevan merituulivoiman osuutta niin, että vuodesta 2026 alkaen valtion ei enää tarvitsisi avustaa uusia merituulivoimaloita. Marraskuussa 2021 hallitus julkistikin ohjelman, joka vuosina 2022–2027 toimiessaan kasvattaisi merituulivoiman määrää ja samalla vähentäisi hiilidioksidipäästöjen määrää EU:n ilmastotavoitesuunnitelman vuodelle 2030 mukaisesti. Alankomaiden merituulivoiman kokonaiskapasiteettitavoite vuodelle 2030 on 22,2 gigawattia.

## Historia
Kiinnostus tuulivoimaan kasvoi Alankomaissa voimakkaasti vuoden 1973 öljykriisin jälkeen. Ensimmäinen kansallinen tutkimusohjelma aloitettiin vuonna 1976 tuulivoiman potentiaalin selvittämiseksi. Yleinen näkemys oli, että Alankomaista tulisi tulla maailmanlaajuinen johtaja tuulivoiman hyödyntämisen suhteen. Tutkimusohjelman tulokset vahvistivat tuulivoiman mielikuvaa oli lupaavana energianlähteenä. 1970–1980-luvuilla Alankomaat keskittyi tekemään teknisiä parannuksia tuulivoimaloihin.

1980-luvun alussa Alankomaiden hallitus asetti kansallisen tavoitteen kasvattaa tuulivoimalla tuotetun energian määrää maassa 1 gigawattia vuoteen 2000 mennessä. 1990-luvulla käyty huolestunut keskustelu ilmastonmuutoksesta vaikutti siihen, että tuulivoimaa pidettiin yhtenä Alankomaiden tärkeimmistä uusiutuvan energian vaihtoehdoista. Samaan aikaan tuulivoiman mainetta alkoivat toisaalta heikentää kansalaisten ja paikallisten järjestöjen huolet siitä, että tuulivoimalat rumensivat maisemaa ja aiheuttivat meluhaittaa ja lintujen kuolemia. Myös alankomaalaisia poliitikkoja kääntyi tuulivoimaa vastaan perustellen kantansa sillä, että tuulivoima ei ollut tarpeeksi taloudellinen energianlähde. Tuulivoiman kohtaama vastustus oli pääsyynä sille, että 1990-luvulla kävi selväksi, että Alankomaat ei saavuttaisi 1980-luvulla asetettua 1 gigawatin tavoitetta.

2000-luvulla merituulivoima alkoi saada kannatusta. Merituulivoimaloiden rakentamista vaikeutti kuitenkin etenkin rahoituksen saamisen epävarmuus valtiolta.

## Lähteet
Knut Arild Hareide

**Knut Arild Hareide** (s. 23. marraskuuta 1972 Bømlo) on norjalainen kristillisen kansanpuolueen poliitikko. Hän oli puolueensa puheenjohtaja vuosina 2011–2019. Hän on toiminut myös Norjan liikenne- ja viestintäministerinä (2020–2021) sekä ympäristöministerinä (2004–2005). Hän istui suurkäräjillä vuosina 2009–2021. Vuosina 2022–2024 hän johti Norjan merenkulkulaitosta.

## Elämä ja ura

Hareide valmistui vuonna 1997 diplomiekonomiksi Norjan kauppakorkeakoulusta, minkä jälkeen hän työskenteli Schibsted-konsernissa, kunnes hänet valittiin vuonna 2009 suurkäräjille. Hän oli jo aiemmin toiminut ympäristöministerinä Bondevikin hallituksessa vuosina 2004–2005, jolloin hän oli siihen mennessä nuorin kristillisen kansanpuolueen ministeri. Hän on myös ollut suurkäräjien varajäsen vuodesta 1997 sekä kristillisen kansanpuolueen varapuheenjohtaja 2003–2007.

Vuonna 2011 Hareide valittiin kristillisen kansapuolueen puheenjohtajaksi. Hän ilmoitti tavoitteekseen porvarillisen hallituksen saamisen Norjaan, mutta ei vienyt puoluettaan Erna Solbergin johtamaan hallitukseen, vaan kristilliset ja liberaalipuolue jättäytyivät hallituksen ulkoisiksi tukipuolueiksi. Vuoden 2017 suurkäräjävaaleissa kristilliset saivat huonoimman tuloksensa sitten toisen maailmansodan, ja jatkoivat tukipuolueena samalla kun liberaalit menivät hallitukseen.

Syksyllä 2018 Hareide alkoi tavoitella yhteistyötä työväenpuolueen kanssa, mikä aiheutti hajaannusta puolueen sisällä. Hareiden linja kuitenkin hävisi puoluekokouksen äänestyksessä, ja kristilliset liittyivät Solbergin hallitukseen. Hareide erosi puheenjohtajan tehtävästä, koska hän ei halunnut samaan hallitukseen edistyspuolueen kanssa. Kun edistyspuolue erosi hallituksesta vuonna 2020, Hareide suostui ottamaan vastaan liikenne- ja viestintäministerin salkun. Solbergin hallituksen jouduttua eroamaan vuoden 2021 vaalien jälkeen Hareidesta tuli Norjan merenkulkulaitoksen (*Sjøfartsdirektoratet*) johtaja.

## Lähteet

## Aiheesta muualla

* Knut Arild Hareide Norjan suurkäräjien verkkosivuilla
Satsuman kapina

**Satsuman kapina** ()  oli Satsuman daimiokunnan samuraiden kapina uutta Japanin keisarillista hallitusta vastaan. Kapina kesti tammikuun 29. päivästä 1877 saman vuoden syyskuuhun, jolloin se murskattiin ja sen johtaja Saigō Takamori kuoli. Kapina oli seurausta Meiji-restauraatiosta, jonka uudistukset olivat tuhonneet samuraiden aseman Japanissa. Satsuman kapina oli viimeinen ja vakavin sarjassa aseellisia kapinoita Japanin uutta hallintoa vastaan. Konflikti johti lopulta samuraiden yhteiskuntaluokan lakkauttamiseen ja Japanin siirtymisen nykyaikaiseen varusmiesarmeijaan armeija-aatelisten sijaan.

## Aiheesta muualla
Theodora (Kreikan ja Tanskan prinsessa)

**Prinsessa Theodora** (s. 9. kesäkuuta 1983 Lontoo) on eurooppalainen kuninkaallinen, joka on työskennellyt Yhdysvalloissa näyttelijänä taiteilijanimellä **Theodora Greece**. Hän on Kreikasta vuonna 1967 paenneen kuningasparin Konstantin II:n ja Anne-Marien toiseksi nuorin lapsi. Hänen äitinsä on Tanskan kuningatar Margareeta II:n sisar, joten Theodora on myös Tanskan kuninkaallisen perheen jäsen.

Theodora on Britannian kuningatar Elisabet II:n kummilapsi. Hän on syntynyt ja kasvanut Englannissa. Vuonna 2010 Theodora muutti Lontoosta Los Angelesiin, koska halusi työskennellä näyttelijänä. Näkyvimmän roolityönsä Theodora on tehnyt *[[Kauniit ja rohkeat]]* -saippuasarjassa, jossa hän on esittänyt Bill Spencerin (Don Diamont) sihteeriä Alison Montgomerya.

Marraskuussa 2018 Theodoran ilmoitettiin kihlautuneen yhdysvaltalaisen lakimiehen Matthew Kumarin kanssa. Heidän oli tarkoitus avioitua kreikkalaisella Spétsesin saarella toukokuussa 2020, mutta häät jouduttiin perumaan koronaviruspandemian takia. Häät on tarkoitus järjestää kesällä 2023.

## Filmografia

### Elokuvat
* Killer Assistant (2016)
* Little Boy (2015)
* June (2015)

### TV-sarjat
* Kauniit ja rohkeat (2011-2018)

## Lähteet

## Aiheesta muualla
*
Voronežka

**Voronežka** ( ) on Venäjällä Leningradin alueella Olhavan piirissä virtaava 41 kilometriä pitkä joki, joka laskee Laatokkaan Olhavanlahteen Voronovon () kylän lähellä.

## Joen kulku
Joen nimikko-osa alkaa kahden latvahaaran, Rassohan () ja Galinkan (), yhtyessä suoalueen länsilaidassa (). Joki virtaa aluksi luoteeseen päin ja kohtaa täällä Muurmannin radan, jonka lähellä on kylä ja rautatieasema. Joki kääntyy pohjoiseen päin ja ohittaa Vesin ja Potaninon kylät. Potaninossa joki alittaa valtatien A121. Sitten jokeen yhtyy suuri sivujoki Vjanitsa (), jonka valuma-alue on puolet koko Voronežkan valuma-alueesta. Kaikki suurien sivujokien lähteet sijaitsevat edellä mainitun suon länsireunalla.

## Historiaa
Joella käytiin vuonna 1164 taistelu, jossa novgorodilaiset voittivat ruotsalaiset.

Talvella 1942–1943 rakennettiin Laatokan laivueen korjaamolle 10&nbsp;000&nbsp;voltin sähkölinja, johon saatiin sähköä jokeen rakennetusta vesivoimalaitoksesta. Potaninon kylässä toimineella voimalalla tuotti sähköä kaksi 50&nbsp;kilowatin vesiturbiinia. Joessa on edelleen patorakenteiden jäänteitä, jossa vesi putoaa vajaa metrin.

## Valuma-alue
Voronežka laskee Laatokkaan, jolloin se kuuluu Nevan vesistössä Laatokan valuma-alueeseen. Joen valuma-alue jää läntisen joen Säsjoen valuma-alueen ja itäisen Syvärin valuma-alueella sen Paksujoen sivujoen valuma-alueen väliin. Voronežkan valuma-alueen pinta-ala on 320&nbsp;neliökilometriä ja sen pääuoman vesistöaluetunnus on 01040300112102000018006.

USSR_map_NP_35-15_Shuvalovo.jpg|Voronetzan valuma-aluetta vuoden 1954 kartassa


## Huomioita

## Lähteet

## Aiheesta muualla
Peleng

**Peleng** on saari Banggain saaristossa Indonesiassa. Se on saariston suurin saari. Saari on ollut hyvin metsäinen ja vuoristoinen.

Aikoinaan saarta peittäneet tiheät trooppiset metsät ovat nyttemmin pirstaloituneet tilkkutäkiksi. Metsäkatoon ovat vaikuttaneet maanvijleymaan raivaus sekä ilmastonmuutoksen takia pitkittyneet kuivat kaudet ja saarella riehuneet metsäpalot. Jäljellä olevilla metsätaskuilla on vielä varsin monimuotoinen eläimistö. Saarella elää endeeminen, erittäin uhanalainen kummituseläinlaji *[[Tarsius pelengensis]]* ja äärimmäisen uhanalainen banggainvaris. 

## Lähteet
McIntoshin piirikunta (Pohjois-Dakota)

**McIntoshin piirikunta** () on Yhdysvaltojen Pohjois-Dakotan osavaltiossa sijaitseva piirikunta. Sen väkiluku oli 2&nbsp;530 vuonna 2020. Piirikunnan hallintokeskus on Ashleyn kaupunki ja suurin kaupunki on Wishek. Piirikunta on perustettu vuonna 1883.

## Väestö
Vuonna 2020 McIntoshin piirikunnan 2&nbsp;530 asukkaasta valkoisia oli 96,6&nbsp;%, aasialaisia 1,0&nbsp;%, mustia 0,8&nbsp;% ja alkuperäisasukkaita 0,8&nbsp;%. Vuonna 2019 20,6&nbsp;% asukkaista puhui kotonaan jotain muuta kieltä kuin englantia ja 3,3&nbsp;% asukkaista oli syntynyt ulkomailla.

## Lähteet

## Aiheesta muualla
Filatov Lugin metroasema

**Filatov Lug** () on yksi Moskovan metron asemista. Se avattiin 20. kesäkuuta 2019.

## Lähteet

## Aiheesta muualla
Peter de Hemmer Gudme

**Peter de Hemmer Gudme** (28. syyskuuta 1897 Kööpenhamina – 30. marraskuuta 1944 Kööpenhamina) oli tanskalainen lehtimies, kirjailija ja tanskalainen vastarintaliikkeen aktivisti. Hän osallistui nuoruudessaan Suomen sisällissotaan ja Viron vapaussotaan Viron ja Latvian alueella. Hän oli myös talvisodan sotakirjeenvaihtaja.

Peter de Hemmer Gudme kasvoi kristillisessä ympäristössä osallistuen nuoruudessaan paikallisten NMKY-liikkeen ja partioliikkeen toimintoihin. Hän aloitti vuonna opiskella teologiaa Marselisborg koulussa, josta hän valmistui vuonna 1922. Opiskelun aikana hän osallistui ensimmäisen maailmansodan loppuvaiheessa ja sen jälkeen Suomen sisällissotaan keväällä 1918 valkoisten joukoissa ja Viron vapaussotaan luutnanttina kesällä 1919. Veli Iver de Hemmer Gudme toimi Viron ja Latvian alueella käydyssä sodassa tanskalaisen vapaaehtoisten taisteluyksikön komentajana. Suomen sisällissodassa luutnanttina palvellut Peter de Hemmer Gudme haavoittui Tampereen taistelussa.

Teologian opintojensa jälkeen Peter de Hemmer Gudme opiskeli Leipzigissa, Uppsalassa ja Pariisissa itämaista filologiaa, jota opiskellessaan hän hankki arabian kielen taidon. Opintojensa jälkeen hän siirtyi lehtimiestehtäviin. Ensin Ekstra Bladetissa vuosina 1925-1929, Berlingske Tidendessä 1929-1934 ja Nationaltidendessä 1934-1940, jonka edustajana hän tuli Suomeen sotakirjeenvaihtajana marraskuun lopussa 1939 käynnistyneeseen Suomen Talvisotaan. Hänen tunnetuin teoksensa on *Finlands Folk i Kamp* vuodelta 1941, josta on myöhemmin julkaistu uusintapainoksia.

Toisen maailmansodan aikana hän julkaisi lukuisia artikkeleita ja kirjoja, joissa hän vastusti saksalaisten suunnitelmia Euroopassa. Sodan aikana hän ansaitsi elantonsa luentotoiminnalla. Sodan aikana Peter de Hemmer Gudme osallistui aktiivisti saksalaismiehittäjien vastaiseen vastarintatoimintaan Tanskassa. Tanskan poliisi vangits hänet vuonna 1942 puoleksi vuodeksi. Vapauduttuaan hän jatkoi vastarintatoimintaansa. Hän oli aktiivi toimija myös erilaisten saksalaisvastaisten julkaisujen toimittamisessa. Gestapo pidätti hänet 28. marraskuuta 1944, ja hänet sijoitettiin Gestapon Kööpenhaminan päämajana toimineeseen Shell-taloon. Jotta ei paljastaisi Gestapon tulevassa kidutuksessa muita vastarintaliikkeen jäseniä, hän teki pidätettynä itsemurhan syöksyessään portaikkoon.

Peter de Hemmer Gudmen teemana oli oikeudenmukaisuus erityisesti juutalaiskysymyksessä, Suomen taistelussa sekä taistelussa totalitarismia, kommunismia ja natsismia vastaan. Tanskalaisessa vastarintaliikkeessä hän joutui ristiriitaan kommunististen kannattajien kanssa Suomea koskevissa asioissa, koksa hän näki jatkosodan aikaisen Suomen myönteisemmin kuin kommunistiset vastarintaliikkeen edustajat. 

## Teokset
* 
* 
* 
* 
* 
* 
* 

## Lähteet
Gillespie

**Gillespie** on muun muassa seuraavien henkilöiden sukunimi:

* Dizzy Gillespie (1917–1993), yhdysvaltalainen jazzmuusikko ja trumpetisti
* Haven Gillespie (1888–1975), yhdysvaltalainen populaarimusiikin sanoittaja
* Keith Gillespie (s. 1975), pohjoisirlantilainen jalkapalloilija
* Lara Gillespie (s. 2001), irlantilainen rata- ja maantiepyöräilijä
* Rhondda Gillespie (1941–2010), australialainen pianisti
* Thomas Gillespie (1892–1914), brittiläinen soutaja ja olympiamitalisti.

## Etunimenä
* James Gillespie Blaine (1830–1893), yhdysvaltalainen poliitikko ja lakimies
Keith Gillespie

**Keith Gillespie** (s. 18. helmikuuta 1975 Larne, Pohjois-Irlanti) on  pohjoisirlantilainen ammattilaisuransa lopettanut jalkapalloilija. Hänen pelipaikkansa oli pääasiassa oikea keskikenttä. Hän kuului legendaariseen Manchester Unitedin 1992 FA Youth Cupin voittaneeseen joukkueeseen, josta kasvoi huomattavan paljon maajoukkuetason jalkapalloilijoita. Hän ei kuitenkaan saanut lyötyä itseään läpi valioliigatasolla Unitedissa ja siirtyikin Newcastle Unitediin jossa pelasi kausilla 1995-98 113 ottelua. Newcastlesta hän siirtyi Blackburn Roversiin kausiksi 1998-2003 ja pelasi siellä 115 ottelua. Kauden 2003–2004 Gillespie pelasi Leicester Cityssa ja muutaman Valioliigan taukovuoden jälkeen hän pelasi Sheffield Unitedissa vielä kaudella 2006–2007.

Valioliigassa pelatessaan Gillespie osallistui yhteensä 238 otteluun, joissa hän teki yhteensä 17 maalia ja hänen maalintekotarkkuutensa oli 43&nbsp;% ja poikittaissyöttöjen tarkkuus 26&nbsp;%.

Pohjois-Irlannin maajoukkueessa hän debytoi 7. syyskuuta 1994 ja sen jälkeen hän on edustanut maataan 86 maaottelussa ja tehnyt kaksi maalia.

Gillespie lopetti uransa vuonna 2013 pelattuaan tätä ennen kahden kauden ajan Irlannin 1. divisioonaan kuuluvassa Longford Town -joukkueessa. Lopetuspäätöksensä jälkeen Gillespie palasi kuitenkin pelikentille vuonna 2020, kun mielenterveyttä tukeva FC Mindwell -joukkue perustettiin. FC Mindwell on ensimmäinen Pohjois-Irlannin joukkue, jonka tarkoitus on auttaa mielenterveysongelmista kärsiviä ihmisiä. Joukkue pelaa Mid-Ulster -liigan 3. divisioonassa.

Gillespie myönsi omaelämänkerrassaan vuonna 2013 olevansa peliaddikti ja menettäneensä sen vuoksi yli 7 miljoonaa puntaa. Hänet julistettiin henkilökohtaiseen konkurssiin vuonna 2010.
## Lähteet
Susisoturidiplomatia

**Susisoturidiplomatia** () on nimitys Kiinan harjoittamalle ulkopolitiikalle, jossa keskeisessä asemassa on aggressiivinen uho, johon ryhtyvät niin kiinalaiset aktivistit kuin myös valtionjohtokin. Susisoturidiplomatiaa on pidetty vastakohtana pandadiplomatialle.

## Tausta
Nimitys *susisoturi* on peräisin kiinalaisesta toimintaelokuvasta *[[Wolf Warrior]]* ja sen jatko-osasta.

Susisoturidiplomatiassa kiinalaiset diplomaatit käyttävät aggressiivista ja hyökkäävää kieltä puolustaessaan Kiinan kantaa niin sisä- kuin ulkopoliittisissakin kysymyksissä. Tällainen kielenkäyttö ei perinteisesti ole kuulunut kansainväliseen diplomatiaan. Osasyynä tällaiseen muutokseen on pidetty Donald Trumpin poliitikoille epätyypillinen kielenkäyttö, josta Kiina on ottanut oppia.

## Käytännössä
Susisoturidiplomatiaa ovat hyödyntäneet Xi Jinpingin lisäksi myös Kiinan ulkoministeriön tiedottajat kuten Zhao Lijian, Hua Chunying ja Wang Wenbin, eri medioiden toimittajat kuten Hu Xijin (*[[Global Times]]*) sekä suurlähettiläät kuten Liu Xiaoming (Kiinan suurlähettiläs Isossa-Britanniassa).

Loppuvuodesta 2019 Kiinan suurlähettiläs Ruotsissa, Gui Congyou, uhkaili Svenska PEN:n haastattelussa Ruotsin ja Kiinan suhteiden huonontuvan, mikäli Svenska PEN ei peruisi myöntämäänsä kirjallisuuspalkintoa kiinalaissyntyiselle toisinajattelijalle, Gui Minhaille, ja mikäli Ruotsin hallituksen edustajat osallistuisivat palkintojenjakoseremoniaan. Myöhemmin Kiinan suurlähetystö alkoi uhkailla Expressenille työskentelevää toimittajaa ”seuraamuksilla”, mikäli tämä ei muuta sävyään Kiinaa käsittelevissä jutuissa. Osa Ruotsin valtiopäivien puolueista ilmoitti haluavansa karkottaa suurlähettiläs Guin, joka erosi virastaan syyskuussa 2021. 

Marraskuussa 2020 Zhao Lijian julkaisi Twitter-tilillään digitaalisesti luodun kuvan, jossa australialainen sotilas uhkaa veitsellä afgaanilasta. Kuvan luojaksi paljastui kiinalainen taiteilija Fu Yu, joka on kuvaillut itseään nimenomaan susisoturina. Australian pääministeri Scott Morrison vaati Kiinalta virallista anteeksipyyntöä, mutta Kiina kieltäytyi.

## Lähteet
Brazey-en-Morvan

**Brazey-en-Morvan** on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 54 kilometriä Beaunen kaupungista länteen.

Kunnan alueella oleva linna *Château de Brazey* on rakennettu alun perin 1100-luvulla. Se kuitenkin rakennettiin uudelleen vuonna 1666. Vuonna 1974 kirjailija Jules Roy osti linnan, ja teki siihen laajan restaurointityön.

Kunnan vanha keskiaikainen kirkko sijaitsi hautausmaan keskellä, mutta se tuhoutui tulipalossa. Uusi kirkko rakennettiin vuonna 1870. Tämä uusi kirkko vanhan kirkon tavoin on omistettu Germanus Auxerrelaiselle. Tarinan mukaan hautajaiskulkue joka toi hänen jäännöksensä Ravennasta Auxerreen pysähtyi Brazeyssä vuonna 448.

Kunta on osa Morvanin luonnonpuistoa (*Parc naturel régional du Morvan*).

## Lähteet

## Aiheesta muualla
Roy Thomas

**Roy William Thomas Jr.** (s. 22. marraskuuta 1940) on yhdysvaltalainen sarjakuvakirjoittaja ja -toimittaja. Hän oli Stan Leen ensimmäinen seuraaja Marvel Comicsin päätoimittajana. Hänet tunnetaan lisäksi muun muassa Conan barbaari -sarjakuvien käsikirjoittajana.
Portugalin kreolit

**Portugalin kreolit** ovat kreolikieliä, jotka perustuvat portugaliin. Ne ovat kehittyneet pääsääntöisesti Portugalin entisten siirtokuntien alueella. Nykyään puhujia eri kielillä on arviolta hieman yli miljoona. 

Yksittäisiä kreolikieliä katsotaan olevan 11: 

* Guinea-Bissaun kreoli 
* Casamancen kreoli 
* Kapverdenkreoli 
* N'gola 
* Forro 
* Lunguyê 
* Papiamentu (lasketaan toisinaan myös espanjan kreolikieliin kuuluvaksi) 
* Cafundu 
* Intian kreoliportugalit 
* Macaonkreoli 

## Lähteet
Pohjois-Vietnamin armeija

**Pohjois-Vietnamin armeija** oli Pohjois-Vietnamin asevoimat. Ne tunnettiin länsimaisessa mediassa ja lehdistössä yleisesti nimellä *NVA*, North Vietnam Army. Sen perustaja oli kenraali Võ Nguyên Giáp, joka oli itseoppinut sotilas. Hän ei käynyt yhtään sotakorkeakoulua. NVA:n taktiikka noudatteli Stalinin ja Mao Zedongin linjoja yhdistäen niitä Japanin ja Vietnamin sotilaallisiin traditioihin, etenkin sissisotaan. 

NVA:n välitön edeltäjä oli marxilainen Vietminh, jonka perusti Ho Chi Minh.

NVA:n kuuluisin taistelu oli Điện Biên Phủn taistelu vuonna 1954. NVA löi Ranskan eliittijoukot vuoristolaaksossa, jonka rinteille NVA oli kaivertanut luolia ja raahannut osiin purettuja tykkejä jopa kymmenien tuhansien työläisten voimin. Luolat kaiverrettiin käsin, koska räjähteiden käyttö olisi voinut paljastaa ne viholliselle. Huomattava osa tykkejä raahanneista työläisistä oli naisia ja lapsia. Ankarissa oloissa malaria ja kuumetaudit ja onnettomuudet vaativat toistaiseksi tuntemattoman määrän kuolonuhreja.

Vietnamin sodassa (1955–1975) NVA taisteli yhdessä etelän sissiliikkeen Viet Congin kanssa ja toimitti sille aseita. Tuki vietkongille voimistui vuodesta 1960 alkaen. Vuonna 1964 pohjoisvietnamilaisia saapui Etelä-Vietnamiin 10&nbsp;000 ja seuraavana vuonna 35&nbsp;000.

Vietnamin sodan jälkeen NVA:n nimeksi vaihtui virallisesti "Vietnamin kansanarmeija", Vietnamin asevoimat. Samalla Etelä-Vietnamin Vietminh (USA:n lehdistössä "Vietkong") lakkautettiin. Vietminhin veteraaneja ei sodan jälkeisenä aikana ole muistettu mitenkään, vaan kaikki kunnia on annettu NVA:lle ja sen komentajalle kenraali Giapille.

Giapista tuli yhdistyneen Vietnamin puolustusministeri sekä vuodesta 1976 varapääministeri.

## Aiheesta muualla
* Armed Forces of the Vietnam War Pritzker Military Museum
* Enemies and allies Atlanta History Center
Auob

**Auob** on Namibiassa ja Etelä-Afrikassa virtaava ajoittainen joki, joka on Nossob-joen sivujoki, joka puolestaan laskee Molopoon ja tämä edelleen Pohjois-Kapmaassa Oranjeen.

## Alkulähde
*  Namibiassa Windhoekin kaakkoispuolella.

## Suu
* , Nossob 

## Kulku
Auob virtaa kaakkoon n. 400 km Namibian ja Pohjois-Kapmaan alueella.
Ekuma

**Ekuma** on yksi kolmesta joesta, joista virtaa vettä Etoshan suolapannuun Namibiassa. Kaksi muuta sinne laskevaa jokea ovat Oshigambo-joki ja Omuramba Owambo. Ekumassa on vettä ainoastaan sadeaikana. Silloin se muodostaa lammikoita, joissa vesi etenee kohti etelää. Se saa alkunsa Oponono-järvestä. Joki on 250 km pitkä.

## Lähteet
Hoarusib

**Hoarusib** on joki Kunenen alueella luoteis-Namibiassa. Siinä on vettä vain ajoittain, joinakin vuosina sadekaudella marraskuun ja maaliskuun välisenä aikana. Sen alkulähde on lähellä Opuwon kaupunkia, ja se virtaa Tonnesen- ja Giraffe-vuorten kautta Atlantin valtamereen.

Hoarusibin valuma-alue on laajuudeltaan 15&nbsp;237|km².

Hoarusibin nimen arvellaan tulevan alueen geologiasta, sillä naman kielellä sana "!naruseb" tarkoittaa ‘vettä joka mutkittelee kapean rotkon läpi’. Joen kulku tunnetaan jyrkistä kanjoneistaan, joiden seinämät ovat mustaa ja punaista vulkaanista kiveä, ja oudoista keihäshaarapalmuista, jotka ovat kasvaneet virran mukanaan tuomista siemenistä. Joen varsilla on myös “savilinnoja”, jotka ovat muovautuneet joen rapauttaessa rantojen saviseinämiä.

## Lähteet
Dansk Melodi Grand Prix

**Dansk Melodi Grand Prix** on Tanskan yleisradioyhtiö Danmarks Radion vuosittain järjestämä laulukilpailu, jossa valitaan Tanskan edustaja Eurovision laulukilpailuun.

Kilpailu järjestettiin ensimmäistä kertaa Tanskan aloittaessa osallistumisen Eurovision laulukilpailuun vuonna 1957 ja on tuosta alkaen järjestetty joka vuosi Tanskan osallistuessa Eurovision laulukilpailuun. Kilpailua ei järjestetty vuosina 1967–1977, koska noina vuosina Tanska piti taukoa kansainvälisestä laulukilpailusta. Myöskään vuosina 1998 ja 2003 kilpailua ei järjestetty, koska Tanska joutui edellisvuosien heikon tuloksen vuoksi jättämään noina vuosina Eurovision laulukilpailun väliin. Vuonna 1965 kilpailu pidettiin kokonaan sisäisesti eikä sitä lähetetty televisiossa.

## Lähteet
*https://eurovisionworld.com/national/denmark
Haavisto-korsu

**Haavisto-korsu** oli talvisodassa Taipaleessa sijainnut komppanian päälliköiden korsu, joka sai nimensä JR 23:n neljännen komppanian jouluaattona 1939 kaatuneesta reservin luutnantti Yrjö Haavistosta. Luutnantti Jorma Rannan johtama, levossa ollut jalkaväkirykmentti 21:n 8. komppania otti rintamavastuun luutnantti Paavo Palhon miehiltä aamuyhdeksältä 1. maaliskuuta 1940. Vain tuntia myöhemmin korsu saa ensimmäisen kranaatin osuman. Toisen kranaatin osuessa korsun takaosaan Ranta komentaa kaikki ulos, mutta aika loppuu kesken. Rykmentin sotapäiväkirja kertoo myöhemmin vain kahden miehen ehtineen ulos. Kolmas kranaatti on täysosuma. Katon läpi tullut kranaatti räjäyttää korsussa olleet kasapanoksetkin ja korsu sortuu, haudaten alleen kaikkiaan 13 miestä. Rannan lisäksi korsuun kaatuu vänrikki Oiva Kalliala ja 11 aliupseeria ja miestä.

Helmikuun lopulla Yrjö Jylhän komppania (2/JR 21) siirrettiin tilapäisesti Kirvesmäestä Terenttilän lohkolle. Silloin Jylhä majoittui itsekin Haavisto-korsuun. Ranta oli vaihdossa kysynyt luutnantti Jylhältä korsun kestävyydestä, jolloin Jylhä oli vastannut: "*On siihen sattunut, mutta kestänyt se on tähän asti."* Yrjö Jylhän runo *"Viimeinen virsi"* kertoo näistä tapahtumista.

## Lähteet
Korkeusjärjestelmä

**[[Koordinaattijärjestelmä|Koordinaatti]]- ja korkeusjärjestelmän** avulla voidaan kertoa kohteen sijainti kartalla tai paikkatietoaineistoissa.

Suomessa on joulukuusta 2012 lähtien käytetty korkeusjärjestelmää N2000, etenkin pääkaupunkiseudulla. 

## Korkeusjärjestelmien historia
Suomessa on kehitetty vuosikymmenten aikana useampi korkeusjärjestelmä. Suomen ensimmäinen valtakunnallinen korkeusjärjestelmä on NN-korkeusjärjestelmä (Normaali nolla), joka syntyi Ensimmäisen tarkkavaaituksen tuloksena. Tämä Ensimmäinen tarkkavaaitus suoritettiin vuosina 1892–1910. Toisen tarkkavaaituksen edetessä luotiin tilapäiseksi tarkoitettu N43-korkeusjärjestelmä. Vuosina 1973–1975 tehtiin uusintamittaus Kemistä Karigasniemelle. Mitatut korkeudet julkaistiin tilapäisessä korkeusjärjestelmässä LN (Lapin nolla). N60-korkeusjärjestelmä kehitettiin vuoteen 1960 mennessä. Se luotiin tasoittamalla Toisen tarkkavaaituksen vaaitusverkko. Noin vuonna 2000 Geodeettinen laitos alkoi luomaan uutta N2000-korkeusjärjestelmää. Siinä on otettu huomioon myös eurooppalainen näkökulma. N2000-järjestelmän lähtötasoksi otettiin Amsterdamin nollapiste (Normaal Amsterdams Peil, NAP).

Ennen koordinaatti- ja korkeusjärjestelmien luomisesta ja ylläpidosta vastasi Geodeettinen laitos, joka liitettiin vuonna 2015 Maanmittauslaitokseen. 

## Lähteet

## Aiheesta muualla

* Paikkatietoikkuna
* Maanmittauslaitos – Tutkimus
Pikselitaide

**Pikselitaide** on digitaalisen taiteen muoto, jossa bittikarttaa muokataan pikselitasolla. Tämän tyyppisen grafiikan estetiikka tulee 8- ja 16-bittisistä pelikonsoleista. Tyyliä on käytetty myös muissa teknisesti rajoittuneissa järjestelmissä kuten graafisissa laskimissa ja teksti-tv:ssä. Pikselitaiteissa käytetty väripaletti on kooltaan rajallinen, ja joissakin pikselitaidetoksissa käytetään vain kahta väriä.

## Määritelmä
Suurin osa pikselitaiteilijoista on sitä mieltä, että kuva voidaan luokitella pikselitaiteeksi vain, kun taiteilija manipuloi kuvaa ja hallitsee tarkoituksellisesti kunkin yksittäisen pikselin sijoittelua. Muun muassa digitoidut valokuvat ja vektorigrafiikka eivät ole pikselitaidetta vaikka ne voidaan esittää pikseleistä koostuvana. Tällä tavalla muokattaessa muutaman pikselin sijainnin muuttamisella voi olla dramaattinen vaikutus kuvaan. Useimmat pikselitaiteilijat eivät pidä suodattimilla muokattuja kuvia pikselitaiteena, koska taiteilija ei tietoisesti sijoita kuvan muodostavia pikseleitä.

Pikselitaiteen yhteinen piirre on kuvan alhainen värien kokonaismäärä. Pikselitaide välineenä jäljittelee monia vanhemman videopeligrafiikan piirteitä, jotka pystyivät tuottamaan vain rajoitetun määrän värejä kerralla. Lisäksi monet pikselitaiteilijat ovat sitä mieltä, että useimmissa tapauksissa suuren värimäärän käyttäminen, varsinkin kun ne ovat arvoltaan hyvin samankaltaisia, on tarpeetonta ja heikentää kuvan yleistä puhtautta ja saa sen näyttämään sotkuisemmalta. Monet kokeneet pikselitaiteilijat suosittelevat, että värejä ei käytettäisi enempää kuin on tarpeen.

## Uusi paluu
Pikselitaide on tehnyt noin vuosikymmenen ajan paluuta videopeleihin muiden tyylien rinnalle. Aiemmin pikselityylin käyttöä on vähennetty 3D-grafiikan hyväksi, mutta on ollut myös poikkeuksia.
Moderneilla alustoilla ei ole vastaavia teknisiä rajoituksia kuin on ollut aikaisemmin, ja vaikka tyylilaji näyttää vanhalta, peleissä käytetään monimutkaisempaa grafiikkaa kuin aiemmin olisi ollut mahdollista käyttää. Varhaisessa pikselitaiteessa kuvat suunniteltiin alhaisen kuvatarkkuuden kuvaputkinäytöille, kirkkaille loisteaineille sekä heikkotehoisille videosignaaleille. Moderni pikselitaide suunnitellaan korkean kuvatarkkuuden nestekidenäytöille.

Tekniikan kehittyessä pyrkimyksenä oli fotorealismi, jossa 3D-grafiikka toimi apuna. Pelimoottorien ja middleware-ohjelmistojen avusta huolimatta näissä tarvitaan edelleen paljon ihmisen taitoa ja arviointia. Eräät pelisarjat kuten *[[Metal Slug]]* pysyivät pikselitaiteessa tästä kehityskulusta huolimatta.

## Katso myös
* ASCII-taide
* Ristipisto

## Lähteet

## Aiheesta muualla

* How to start making pixel art #1
Chivasso

**Chivasso** () on kunta Italiassa Piemonten alueella sijaitsevassa Torinon metropolikaupungissa  . Vuoden 2022 alussa kunnassa oli arviolta 23&nbsp;017 asukasta.

## Lähteet

## Aiheesta muualla
Iivari Hämäläinen

**Iivari (Ivar) Hämäläinen** (16. heinäkuuta 1891 Mikkelin maalaiskunta – 18. joulukuuta 1968 Helsinki) oli suomalainen yrittäjä ja yritysjohtaja, joka sai teollisuusneuvoksen arvonimen.

Hämäläinen kävi kansakoulun, muutti 16-vuotiaana Helsinkiin ja meni töihin levysepän oppiin. Suoritettuaan kisällintutkinnon hän työskenteli monissa metallialan yrityksissä. Pietariin Hämäläinen teki 1915–1917 työ- ja opintomatkan ja perusti sieltä palattuaan vuonna 1919 kumppaninsa kanssa Helsinkiin Väre & Hämäläinen -nimisen konepajan. Vuonna 1922 hän siirtyi Juho Merivaaran perustaman Helsingin Uusi Rautasänkytehdas J. Merivaara -yhtiön palvelukseen, edeten yrityksessä työnjohtajaksi. 

Yrittäjäksi Hämäläinen palasi perustamalla vuonna 1927 Helsingin Takomo -yrityksen, jonka nimi oli vuodesta 1942 Helta Oy. Vallilassa sijainneesta yhtiöstä kasvoi yksi pääkaupunkiseudun suurimmista metallin jalostusta harjoittavista tehtaista. Hämäläinen oli yrityksen toimitusjohtaja ja johtokunnan puheenjohtaja aina kuolemaansa saakka. Helta valmisti monenlaisia metallisia maatalouden, rakentamisen ja teollisuuden tarvitsemia tuotteita, mutta myös esimerkiksi lukkojen suojalaitteita, auton varaosia ja saunan kiukaita. Jotkut tuotteista olivat patentoituja. Hämäläinen osallistui myös hyvin aktiivisesti oman alansa järjestötoimintaan. 

Hämäläinen, joka harjoitti liiketoiminnan ohella maanviljelystä Pornaisten Laukkoskella, toimi lisäksi metallialan kisälli- ja mestarinäytteiden tarkastajana. Mestarin arvon hän oli itse saanut vuonna 1948, teollisuusneuvoksen arvonimi hänelle myönnettiin vuonna 1954. Mikkelin läänissä syntynyt Hämäläinen teki suurimman yksityisen lahjoituksen, miljoona markkaa, läänin maakuntarahaston perustamiskeräyksessä vuonna 1962.

## Lähteet
Iisakki Turunen

**Iisakki Turunen** (21. kesäkuuta 1881 Löytöjärvi – 6. toukokuuta 1963 Tuupovaara) oli suomalainen maanviljelijä ja 1930-luvulla tunnetuksi tullut unissasaarnaaja.

Löytöjärven kylässä Joensuun lähellä syntyneen Turusen äiti oli lampuodin tytär Helena Turunen ja isäpuoli joutomies Eerik Mättönen. Hänen perheensä siirtyi Korpiselän Saaroisten kylään hänen ollessaan vuoden ikäinen. He asuivat siellä 21 vuoden ajan ja Turunen kävi siellä rippikoulun ja pari viikkoa lastenkoulua. He olivat sitten Korpiselän Tšikin kylässä lampuoteina Kustaa Seitenbergin tilalla 10 vuoden ajan ja ostivat sitten omakseen tilasta 35 hehtaarin kokoisen palstan. Turunen oli täällä maanviljelijänä ja harjoitti myös kalastusta ja metsästystä kaataen muun muassa kaksi karhua, toisen niistä pelkällä kirveellä. Hän meni 30-vuotiaana naimisiin Agrippina Patrosen kanssa ja heillä oli elossa kuusi lasta.

Unissasaarnaamisen Turunen aloitti oman kertomansa mukaan sen jälkeen kun hänen vaimonsa sairastui juhannuksena 1929 ankaraan kuumeeseen ja sen jälkitautiin josta hän parani vasta seuraavan vuoden keväällä. Turunen alkoi tällöin seurata uskonasioita ja luki sairaalle Raamattua. Unissasaarnaamisen hän aloitti vuoden 1934 tienoilla ja hän saattoi saarnata yhteen menoon jopa kolme tuntia. Saarnaaminen tapahtui aina selällään maaten, jos häntä käännettiin saarnaaminen loppui. Saarnoissa Turunen toisti Raamatun tekstejä ja veisasi myös virsiä. Hän kävi keväällä 1937 Sortavalassa radiostudiossa, jossa hänen unissasaarnojaan tallennettiin äänilevylle. Tallennetut saarnanäytteet esitettiin sitten radiossa 17. toukokuuta 1937 professori Aarni Voipion unissasaarnaamista käsitelleen radioesitelmän yhteydessä. 

## Lähteet

## Aiheesta muualla
* Horrossaarnaaja Iisakki Turunen?, Usko ja Rukous klassisen kristinuskon foorumi 17.12.2016
Simone Berteaut

**Simone Berteaut** (29. toukokuuta 1916 – 30. toukokuuta 1975) oli ranskalainen kirjailija ja Édith Piafin ystävätär. Berteaut julkaisi muistelmateoksensa *Piaf* vuonna 1969 elämästään Piafin kanssa, mutta laulajan sisarpuoli ja veli pyrkivät saamaan teoksen pois markkinoilta sillä perustein, että teos sisälsi paljon tarkoituksellisia valheita.

## Lähteet
Punalakkimuura

**Punalakkimuura** (*Thamnophilus ruficapillus*) on puumuurien heimoon kuuluva varpuslintu.

Punalakkimuuraa tavataan Argentiinassa, Boliviassa, Brasiliassa, Paraguayssa ja Uruguayssa, ja sen levinneisyysalueen pinta-ala on noin 3&nbsp;640&nbsp;000 km2. Lajia on kuvattu melko yleiseksi, 
mutta sen kanta on laskussa elinympäristöjen tuhoutumisen vuoksi. Laajan levinneisyyden turvin se on kuitenkin luokiteltu elinvoimaiseksi.

## Lähteet
Okrakuvemuura

**Okrakuvemuura** (*Thamnophilus zarumae*) on puumuurien heimoon kuuluva varpuslintu.

Okrakuvemuuraa tavataan Ecuadorin lounaisosissa ja Perun luoteisosissa, ja sen levinneisyysalueen pinta-ala on noin 31&nbsp;400 km2. Laji on vähenemässä elinympäristöjen tuhoutumisen vuoksi. Sen ei kuitenkaan uskota olevan vielä vaarassa, ja se on luokiteltu elinvoimaiseksi.

## Lähteet

## Aiheesta muualla
*Laji.fi: Okrakuvemuura (''Thamnophilus zarumae'')
*iNaturalist: Okrakuvemuura (''Thamnophilus zarumae'')
*ITIS: Thamnophilus zarumae 
*Global Biodiversity Information Facility (GBIF): Thamnophilus zarumae
Christian LeBlanc

**Christian Jules Le Blanc** (s. 25. elokuuta 1958 Fayetteville, Pohjois-Carolina), jonka sukunimi esiintyy myös muodossa **LeBlanc**, on yhdysvaltalainen näyttelijä. Hän on ollut mukana  *[[Tunteita ja tuoksuja]]* -televisiosarjassa useiden vuosikymmenien ajan.

LeBlanc on esittänyt Michael Baldwinia *Tunteissa ja tuoksuissa* syksystä 1991 alkaen. Näyttelijä poistui sarjasta vuonna 1993, mutta palasi takaisin keväällä 1997. Hän on voittanut roolityöstään parhaan miespääosan Emmy-palkinnon kolme kertaa.

Muita televisiorooleja LeBlancilla on ollut esimerkiksi sarjoissa *[[As the World Turns]]* ja *[[Yön kuumuudessa (televisiosarja)|Yön kuumuudessa]]* (*In the Heat of the Night*).

## Lähteet

## Aiheesta muualla
*
Zachris Palm

**Zachris Palm** (1641 – 1691) oli Ruotsista kotoisin ollut alun perin saksalaiseen sukuun kuulunut urkuri. Kun 1649 perustettu Raahen kaupunki sai ensimmäisen kirkkonsa 1650-luvulla kaupungin perustamiseen vaikuttanut kreivi Pietari Brahe lahjoitti kirkkoon urkupositiivin ja lähetti Zachris Palmin urkuriksi kaupunkiin. Vuonna 1678 Palm teki Suomen ensimmäisen painetun ja säveltäjän nimellä varustetun sävellyksen *Een Liten Fröghde-Sång* (*Ilo-laulu*) niin sanotun Hollannin sodan päättymisen kunniaksi.

Palm toimi Raahessa myös lukkarina, kellojenasettajana ja vuosina 1676–1684 raatimiehenä. Hänellä oli kaupunginmusikantin privilegio eli hän sai yksinoikeuden pitää musiikkiesityksiä Raahessa. Hän kävi esiintymässä poikiensa kanssa myös Raahen ulkopuolella muun muassa Oulussa.

Vuonna 1678 Palm sävelsi nelisäkeistöisen teoksen *Een Liten Fröghde-Sång* (*Ilo-laulu*) Ruotsin tanskalaisista Rügenin saarella tammikuussa 1678 saaman voiton kunniaksi. Teosta esitettiin Raahen kirkossa 4. maaliskuuta 1678. *Ilo-laulu* oli Suomen ensimmäinen painettu ja säveltäjän nimellä varustettu sävellys.

Viimeisinä vuosinaan mielenterveys-, alkoholi- ja perheongelmista kärsinyt Palm laiminlöi raatimiehen ja kellonasettajan tehtäviään. Esiinnyttyään sopimattomasti Raahen kirkossa hän joutui kaupungin raadin eteen joulukuussa 1690 ja pyysi tällöin päästä hoitoon Kruunupyyn sairashuoneelle. Hän pääsi sairashuoneelle maaliskuussa 1691 ja kuoli siellä pari kuukautta myöhemmin.

Zachris Palmin poika Daniel Palm peri Raahen urkurin viran isänsä jälkeen. Hän toimi myös kaupungin raatimiehenä 1705 ja hän kuoli pakomatkalla isovihan aikana. Toinen poika Isak Palm (s. 1678) oli tullikirjurina Raahessa. Hän kuoli 1718 Norjan tuntureilla Kaarle XII:n Norjan sotaretken aikana. 

## Lähteet

## Aiheesta muualla
* Zachris Palm - Een Liten Fröghde-Sång (1678), Opus X ensemble, sopraano Tuuli Lindeberg, (Youtube)